gewig verloor | Verslanking
Posts Tagged ‘gewig verloor’
Posted by eelt in Uncategorized.	Tagged: dieet, dieet tips, dieet wenke, gewig verloor, liefde is, vetaanvaarding.	Lewer kommentaar
Posted by eelt in Uncategorized.	Tagged: dieet, dieet pille, dieetpil, dieetpille, gewig verloor, House of A’Ora, verslanking, verslankingspille, Voor vs na, WEIGHT MANAGEMENT.	18 Kommentaar
Hoe moet ‘n vrou sexy vir haar man wees
Posted by eelt in Uncategorized.	Tagged: dieettydskrifte, Finesse, gewig verloor, hoe om sexy te wees, manvang, onweerstaanbaar, oorgewig, preutsheid, respektabel, risiko, Sarie, sexy wees, tydskrif, tydskrifte, verslanking, vetaanvaarding, vroulikheid, waaghalsig, waaghalsigheid, weerloosheid.	1 comment
‘n Ander keer het ek geskryf oor hoe mense hulle harte vir Google wys. En wraggies noudie dag sien ek weer so ‘n noodroep.
Ek kon nie help om bietjie hartseer te voel daaroor nie. Eerstens dink ek die probleem is waarskynlik by haar man. As hy haar afbreek, sal sy nie sexy voel nie, al help Google haar om die beste raad oor sexy wees, te vind. Maar miskien is daar ‘n kans dat sy rerig nie ‘n idee het hoe om sexy te wees nie. In daai geval wonder ek of sy dalk so preuts grootgeword het soos ek. Dalk lees sy Sarie en Finesse of dieettydskrifte. As ek nou deur daardie soort tydskrifte blaai, sien ek absoluut niks wat sexy is nie. Sulke tydskrifte is daar om jou te leer hoe om respektabel (en maer) te lyk en te wees. Nou kyk, nou en dan sien mens ‘n vrou wat respektabel èn sexy is, maar gewoonlik is respektabel ‘n boelie wat vir arme sexy verwilder.
Sexy het ook (veral) niks met gewig uit te waai nie: jy kan baie sexy wees al weeg jy 80 kg meer as wat jy dink jy moet.
Sexy wees het wel iets te doen met gesondheid, fiksheid en lewenslus (dinge wat vet mense ook kan hê), maar dis ook ‘n soort selfvertroue, en selfs soms ‘n soort skaamheid.
Dis nie iets wat jy kan koop of kan kry deur harde werk, byvoorbeeld ‘n strawwe dieet nie. Jy kan 60 kg verloor en net so min sexy voel soos nou.
Dis nie iets wat jy op enige manier kan verwerf nie, veral nie deur harde werk, dissipline of boeke lees nie, (veel eerder dan deur ledigheid).
Sexy wees is iets wat jy waag. Dis suiwer waaghalsigheid.
Jy waag dit om bietjie langer vir iemand te kyk, bietjie meer te wys as wat hy verwag het, of iets meer van jou menswees of vroulikheid te laat blyk as wat die persoon vir wie jy sexy wil wees, verwag het, en daarom is daar ‘n risiko aan – die risiko van die moontlikheid van verwerping of vernedering wat jy loop as jy jou gewone weerbaarheid verslap.
Vet vroue het ‘n groter weerloosheid wat sosiale vernedering betref. So as hulle daardie risiko neem om sexy te wees, is dit ‘n groter risiko. En omdat dit ‘n groter risiko is, kan hulle dit regkry, as hulle dit waag, om veel meer onweerstaanbaar sexy te wees as enige iemand anders.